
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S KA 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom JADRAN INVEST d.o.o., Zadar, Nikole Tesle 12/b,  OIB: 29833811975, dana 28. lipnja 2017., 

r i j e š i o  j e

I.	Pokreće se prethodni postupak radi utvrđivanja pretpostavki za otvaranje stečajnog postupka nad stečajnim dužnikom JADRAN INVEST d.o.o., Zadar, Nikole Tesle 12/b,  OIB: 29833811975.

II.    	Zakazuje se ročište radi utvrđivanja pretpostavki za otvaranje stečajnog postupka za dan 20. srpnja 2017. u 8,00 sati kod ovog suda, Ulica Franje Tuđmana br. 35, sudnica br, 14/I.

III.	Zakazuje se ročište radi očitovanja o prijedlogu za otvaranje stečajnog postupka  za dan 20. srpnja 2017. u 8,10 sati kod ovog suda, Ulica Franje Tuđmana br. 35, sudnica br, 14/I.

IV.	Na ročište se pozivaju osobe ovlaštene za zastupanje dužnika po zakonu, podnositelji prijedloga, te pravna osoba koja obavlja poslove platnog prometa za dužnika. 

V.	Upozoravaju se osobe ovlaštene za zastupanje dužnika po zakonu Mladen Ninčević iz Zadra, Miro Ninčević iz Zadra i Didier Joseph Alberic De Witte iz Dominikanske Republike, da u slučaju neodazivanja istoga ovom pozivu, Sud će temeljem čl. 180. u svezi čl. 178. Stečajnog zakona odrediti njegovo prisilno dovođenje. 

Obrazloženje

Postupajući po zahtjevu Financijske agencije, RC Split, Podružnica Zadar od 10. kolovoza 2016., oglasom ovog Suda od 2. rujna 2016. pozvani su članovi uprave da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku prijedlog za otvaranje stečajnog postupka podnijela je Republika Hrvatska, Ministarstvo financija, Porezna uprava, Područni ured Dalmacija, zastupana po Županijskom državnom odvjetništvu u Zadru.
Obzirom da nisu bile ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer je Republika Hrvatska, Ministarstvo financija, Porezna uprava, Područni ured Dalmacija podnijela prijedlog za otvaranje stečajnog postupka nad ovim dužnikom, pri čemu je ista učinila vjerojatnim postajanje svoje tražbine prema istom/dužniku dostavom gore navedene dokumentacije, to je skraćeni stečajni postupak Sud obustavio primjenom odredbe čl. 433. Stečajnog zakona rješenjem posl. br. St-991/16-10 od 7. prosinca 2016., a koje je postalo pravomoćno dana 29. ožujka 2017. 
Dakle, po pravomoćnosti toga rješenja, a temeljem iste zakonske odredbe odlučeno je pokrenuti prethodni postupak radi utvrđivanja uvjeta za otvaranje stečajnog postupka odnosno radi utvrđivanja činjenica vezanih za imovinu stečajnog dužnika.
	Slijedom navedenog odlučeno je kao u izreci. 

U Zadru 28. lipnja 2017.  

			                                           Sutkinja
			                                                                Ana Markač


UPUTA O PRAVNOM LIJEKU:  
Protiv ovog rješenja nije dopuštena žalba.

Dostaviti: 
· JADRAN INVEST d.o.o., Zadar, Nikole Tesle 12/b 
- 	Mladen Ninčević, Zadar, Put kotarskih serdara 59
- 	Miro Ninčević, Zadar, Ulica Ljudevita Jonkea 3
- 	Didier Joseph Alberic De Witte, Dominikanska Republika, Sosua, La Mulata 2
· FINA 
· RH putem ŽDO-a u Zadru
· Porezna uprava Zadar 
· e-Oglasna ploča sudova
· u spis




